Afrikaanse sanger en sy bulletjies kry TV-reeks | Maroela Media
Afrikaanse sanger en sy bulletjies kry TV-reeks
Jay du Plessis en sy seuns (Foto: Twitter via CO Productions)
Die Afrikaanse sanger Jay du Plessis en sy vier seuns is binnekort in 'n splinternuwe werklikheidsreeks op VIA te sien.
Corné Oosthuizen, die sanger se agent, het gesê dié reeks, wat Jay en die boys heet, beloof om 'n persoonlike blik op Jay weg van die verhoog af te gee.
Dié werklikheidsreeks volg die sanger en sy seuns waar hulle in elke episode 'n uitdaging aanpak soos om onder meer 'n kaskar of boomhuis te bou en sluit volgens Oosthuizen ook "lesse oor ouerskap" in elke episode in.
"Die meeste van Jay se aanhangers ken hom as die verhoogpersoonlikheid en som hom op as iemand wat onder meer hou van kuier. Jay en die boys gaan 'n eerlike blik op hom bied: sy liefde vir sy gesin en sy passie vir ouerskap. Dit gaan aan hom dimensie verleen en aanhangers selfs nog liewer vir hom maak," sê hy.
Groot dele van die reeks is by die sanger se huis verfilm terwyl sommige episodes op 'n plaas in die Vrystaat geskiet is.
"Dit is 'n gesinspoging," sê Oosthuizen. "Al vier sy seuns en sy vrou is in die reeks te sien. Dit is baie opwindend en ons kan nie wag vir aanhangers se terugvoer nie."
Die laaste dele van die reeks word in September klaar verfilm.
Jay en die boys is vanaf 19 September om 21:00 op VIA, DStv-kanaal 147, te sien.
Jay du Plessis Via
[Video] The Voice-finalis stel eerste enkelsnit bekend
[Video] Taylor Swift onttroon Adele met nuwe musiekvideo
"Jay en die boys"
Pragtige Afrikaanse titel
… Televisie is iets waarvan my kinders gaan lees
Amerika hier kom ons…probeer oorsee na maak met hul snert…Angelique en junior,Die bergs…pot strooiDSTV raak na SABC kwaliteit..
SA kon nog nooit, ooit self aan n program dink nie
Genade – almal bekend is ook net mense. Nou kry almal hulle eie TV reeks op VIA. Is dit nou waaruit VIA gaan bestaan. Ek hou van almal as sangers maar is regtig NIE lus om alles van hulle af te weet nie. Asof hulle ook nie genoeg het nie – kry hulle net meer en meer en meer.
Realiteits televisie · 2 jaar gelede
Ek dog realiteits televisie is die Nuus? Jay, besef jy dat jy en jou gesin geen meer privaatheid gaan hê nie? Moet asseblief nie daaroor kla in die toekoms.
Dis nou jammer. Ek sou ook gehoop het Jay hou sy lewe privaat. Ek hou van sy musiek, maar soos Theresa sê – ek wil ook regtig nie meer weet as wat nodig is nie. Vertel ons van 'n nuwe lied of CD – die res is jou lewe en besluite.
Suzie · 2 jaar gelede
Moet mens aansoek doen om so program te laat opneem?….. miskien kan ons ook dan so iets probeer… :) ek hou van mense, maar ek weet ook nou regtig nie of ek wil he hulle moet ALLES van my weet nie, maak nie saak of dit nou goed of sleg is nie.
Annelie · 2 jaar gelede
Ag vader, eers Liane May se troue op Via en nou dit.
Ben Esterhuizen · 2 jaar gelede
Ek wag in spanning. VIA gaan my nou enige tyd nader vir my eie TV program.
Gaan almal in die land 'n kans kry?
VIA kan my gerus nader oor die lewe van n afgetredene. Belowe almal dit sal baie opwinded wees. Meer om die lyf as al die ander snert. As die geld reg is, is ek in.
tokkie · 2 jaar gelede
Hulle kan seker maar maak wat hulle wil. Ek ook. Ek sit die af knoppie af. Kyk nie sulke snert nie
Linda · 2 jaar gelede
As ek so na die verhoogfoto kyk kry ek ons Afrikaanse sangers baie jammer. Hulle "view" is nie so goed soos die gehoor sin nie! Nee kyk, ek verstaan hoekom Stevie is wat hy is. Wat van gedrag- en klerereels tydens konserte?
Dottie · 2 jaar gelede
ROEBS · 2 jaar gelede
Waar kan ek aansoek doen vir my eie program het baie meer drama in my lewe hahahahah, Weet nie waarheen dit gaan lei nie maar ja geen meer goeie programme op tv nie.